เรื่องร้องเรียน: อยากทราบความคืบหน้าการก่อสร้างสะพานข้ามคลองเคล็ดที่เกิดปัญหาทรุดตัวว่าจะมีกำหนดการเสร็จสิ้นเมื่อไหร่ พร้อมทั้งมีการดำเนินการอย่างไรบ้างกับผู้รับเหมาที่ไม่สามารถส่งมอบงานได้สำเร็จที่ผ่านมาจนทำให้ระยะเวลาการก่อสร้างนานกว่าที่กำหนดไว้ อย่างเช่นมีค่าปรับเท่าไหร่ หรือจะมีการงดรับงานผู้รับเหมาเจ้านี้ในนามของ กทม.หรือหน่วยงานที่เกี่ยวข้องในอนาคตบ้างหรือไม่ครับ
การดำเนินการของเจ้าหน้าที่: สำหรับค่าปรับขณะนี้ยังไม่มีการจ่ายค่าปรับ ซึ่งโครงการยังอยู่ระหว่างการก่อสร้างให้แล้วเสร็จ เมื่อโครงการแล้วเสร็จจะมีการคิดค่าปรับก่อนเบิกจ่ายงวดงานที่เหลือต่อไปครับ
ความเห็นของผู้แจ้ง: การคัดเลือกคุณภาพผู้รับเหมาเพื่อรับผิดชอบการก่อสร้างเป็นเรื่องสำคัญเพื่อให้งานล่วงเสร็จได้เร็วที่สุดและมีคุณภาพที่สุดภายในงบประมาณที่เหมาะสมของโครงการนั้นๆ ข้อผิดพลาดที่เกิดขึ้นควรมีการแก้ไขที่รวดเร็วและมีการบังคับค่าปรับอย่างทันท่วงทีรวมถึงบทลงโทษที่มากกว่านั้นอย่างเช่นการงดให้งานกับผู้รับเหมาเจ้านั้นๆเป็นระยะเวลาหนึ่งเพื่อคัดกรองผู้รับเหมาที่มีคุณภาพ การบริหารความเสี่ยงอย่างเช่นต้องให้ผู้รับเหมาออก performance guarantee จากธนาคารและบริษัทแม่เป็นเรื่องจำเป็นเพื่อปกป้องผลประโยชน์ของหน่วยงานรัฐและประชาชน
พื้นที่: แขวงบางนาเหนือ เขตบางนา กรุงเทพมหานคร